CELEX: 62013TN0301
Language: sl
Date: 2013-05-28 00:00:00
Title: Zadeva T-301/13: Tožba, vložena 28. maja 2013 – Nordex Holding proti UUNT – Fontana Food (Taverna MEDITERRANEAN WHITE CHEESE)

27.7.2013   
            
            
               SL
            
            
               Uradni list Evropske unije
            
            
               C 215/17
            
         Tožba, vložena 28. maja 2013 – Nordex Holding proti UUNT – Fontana Food (Taverna MEDITERRANEAN WHITE CHEESE)
   (Zadeva T-301/13)
   2013/C 215/25
   Jezik, v katerem je bila tožba vložena: angleščina
   
      Stranke
   
   
      Tožeča stranka: Nordex Holding A/S (Dronninglund, Danska) (zastponik: M. Kleis, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Fontana Food AB (Tyresö, Švedska)
   
      Predlogi
   
   Tožeča stranka Sodišču predlaga naj:
   
               —
            
            
               odločbo prvega odbora za pritožbe z dne 1. marca 2013 v zadevi R 2604/2011-1 razveljavi;
            
         
               —
            
            
               odločbo oddelka za izbris z dne 21. oktobra 2011 št. 4892 C, ki je bila sprejeta pred izpodbijano odločbo, razveljavi;
            
         
               —
            
            
               Uradu naloži plačilo stroškov, vključno s stroški, nastalimi v postopku s pritožbo.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: figurativna znamka, ki vsebuje besedne elemente „Taverna MEDITERRANEAN WHITE CHEESE“ – prijava znamke Skupnosti št. 3 600 285
   
      Imetnik znamke Skupnosti: tožeča stranka
   
      Stranka, ki zahteva ugotovitev ničnosti znamke Skupnosti: druga stranka pred odborom za pritožbe
   
      Obrazložitev zahteve za ugotovitev ničnosti: razlogi za predlog za ugotovitev ničnosti so bili razlogi iz člena 53(1)(a) in 8(1)(b) Uredbe Sveta št. 207/2009
   
      Odločba oddelka za izbris: razglasitev zadevne znamke Skupnosti za delno neveljavno
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev člena 53(1)(a) v povezavi s členom 8(1)(b) Uredbe Sveta št. 207/2009.